钦定古今图书集成/理学汇编/学行典/第191卷 > 姜兼
## 钦定古今图书集成/理学汇编/学行典/第191卷 > 姜兼

按《严州府志》：“姜兼，字大民，淳安人。性至孝，七岁而孤，
隐居养母，屡辟不就。居丧，哀毁几绝，结庐墓侧，昕夕
哭临，蔬水衰麻，涉寒暑不易也。居㫄小阜特起，宛类
钓台。终丧之后，旦暮登跻，遥望隔浦松楸，向墓号痛，
表其台曰‘孤苦望思’，又号思台。邻有陈氏、戴氏，子不
孝，闻兼之风而化焉。所著有《思台集》行于世。”